钦定古今图书集成/明伦汇编/氏族典/第153卷 > 袁袠
## 钦定古今图书集成/明伦汇编/氏族典/第153卷 > 袁袠

按《明外史文徵明传》：“吴中自吴宽、王鏊以文章领袖，
馆阁文风，极天下盛。征明及袁袠之属，亦皆以词翰
名。袠字永之，七岁能诗，举嘉靖五年进士，改庶吉士。
张璁恶之，出为刑部主事，累迁广西提学佥事。两广
自韩雍后，监司谒督抚，率庭跪，袠独长揖。无何，谢病
归。子尊尼，字鲁望，亦官山东提学副使，有文名。”